62023TO0126(01)_INF
A Törvényszék elnökének 2023. július 14‑i végzése – VC kontra EU‑OSHA
(T‑126/23. R. sz. ügy)
„Ideiglenes intézkedés – Közbeszerzési szerződések – Az Unió általános költségvetéséből és az EFA‑ból finanszírozott közbeszerzési eljárásokból és vissza nem térítendő támogatásokkal kapcsolatos eljárásokból való, két évig tartó kizárás – Az e kizárásra vonatkozó információk közzététele – Végrehajtás felfüggesztése iránti kérelem – Sürgősség – Fumus boni juris – Az érdekek egymással szembeni mérlegelése”
1.
Ideiglenes intézkedés iránti kérelem – A végrehajtás felfüggesztése – Ideiglenes intézkedések – Az elrendelés feltételei – Fumus boni juris – Sürgősség – Súlyos és helyrehozhatatlan kár – Kumulatív jelleg – Az ügyben szereplő érdekek összességének mérlegelése – A vizsgálat sorrendje és módja – Az ideiglenes intézkedésről határozó bíró mérlegelési jogköre
(EUMSZ 256. cikk, (1) bekezdés, EUMSZ 278. és EUMSZ 279. cikk; a Törvényszék eljárási szabályzata, 156. cikk, (4) bekezdés)
(lásd: 13., 15., 16., 54. pont)
2.
Ideiglenes intézkedés iránti kérelem – A végrehajtás felfüggesztése – Ideiglenes intézkedések – Az elrendelés feltételei – Sürgősség – Súlyos és helyrehozhatatlan kár – Bizonyítási teher – Vagyoni kár – Részletes okirati bizonyítékokkal alátámasztott, konkrét és pontos információk szolgáltatásának kötelezettsége – A pénzügyi helyzetről való pontos és átfogó kép nyújtásának szükségessége
(EUMSZ 278. és EUMSZ 279. cikk; a Törvényszék eljárási szabályzata, 156. cikk, (4) bekezdés)
(lásd: 27–29. pont)
3.
Ideiglenes intézkedés iránti kérelem – A végrehajtás felfüggesztése – Ideiglenes intézkedések – Az elrendelés feltételei – Sürgősség – Súlyos és helyrehozhatatlan kár – Vagyoni kár – Az ajánlattevő közbeszerzési eljárás keretében való kizárására vonatkozó információknak az interneten történő közzétételéből eredő kár – Bennfoglaltság
(EUMSZ 278. és EUMSZ 279. cikk; a Törvényszék eljárási szabályzata, 156. cikk)
(lásd: 34–38., 60. pont)
4.
Ideiglenes intézkedés iránti kérelem – A végrehajtás felfüggesztése – Az elrendelés feltételei – Fumus boni juris – Az alapkereset alátámasztására felhozott jogalapok prima facie vizsgálata
(EUMSZ 278. és EUMSZ 279. cikk; a Törvényszék eljárási szabályzata, 156. cikk)
(lásd: 39. pont)
5.
Ideiglenes intézkedés iránti kérelem – A végrehajtás felfüggesztése – Az elrendelés feltételei – Fumus boni juris – Az alapkereset alátámasztására felhozott jogalapok prima facie vizsgálata – Közbeszerzési eljárás keretében az ajánlattevő ajánlatát elutasító határozat ellen benyújtott kereset – Jogerős ítélet figyelmen kívül hagyására alapított jogalap – Első látásra nem megalapozatlan jogalap
(EUMSZ 278. és EUMSZ 279. cikk; a Törvényszék eljárási szabályzata, 156. cikk)
(lásd: 49–51. pont)
Rendelkező rész
1)
A Törvényszék elnöke az Európai Munkahelyi Biztonsági és Egészségvédelmi Ügynökség (EU‑OSHA) által hozott, VC‑nek az Európai Unió általános költségvetése alá tartozó közbeszerzési eljárásokban, valamint a vissza nem térítendő támogatásokkal, pénzdíjakkal, szerződések odaítéléseivel és pénzügyi eszközökkel kapcsolatos eljárásokban való részvételből, továbbá az (EU) 2018/1877 tanácsi rendelet hatálya alá tartozó, az Európai Fejlesztési Alaphoz kapcsolódó közbeszerzési eljárásokban való részvételből való kizárásáról szóló, 2023. január 13‑i 2023/01. sz. határozat végrehajtását felfüggeszti annyiban, amennyiben e határozat 4. cikke előírja bizonyos, a VC ezen eljárásokból való kizárására vonatkozó információk közzétételét az Európai Bizottság internetes oldalán.
2)
A Törvényszék elnöke a kérelmet az ezt meghaladó részében elutasítja.
3)
A Törvényszék elnöke a 2023. március 13‑i VC kontra EU‑OSHA végzést (T‑126/23 R) visszavonja.
4)
A Törvényszék elnöke a költségekről jelenleg nem határoz.